“AMANTAYTAU-GOLDFILDS” QO‘ShMA KORXONASINI TAShKIL ETISh VA UNING SAMARALI FAOLIYAT KO‘RSATIShINI TA’MINLASh MASALALARI TO‘G‘RISIDA

Ilg‘or texnologiyalar va chet el investitsiyalarini jalb etish yo‘li bilan qimmatbaho metallar ishlab chiqarishni ko‘paytirish maqsadida Vazirlar Mahkamasi qaror qiladi:
 1. O‘zbekiston Respublikasi Davlat geologiya va mineral resurslar qo‘mitasi hamda Navoiy kon-metallurgiya kombinatining “Lonro Pablik Limited” kompaniyasi (Buyukbritaniya) va Xalqaro Moliya Korporatsiyasi (XMK) bilan birgalikda “Amantaytau Goldfilds” korxonasini (bundan keyin qo‘shma korxona deb ataladi) tashkil etish to‘g‘risidagi taklifi qabul qilinsin.
 Ma’lumot uchun qabul qilinsinki, qo‘shma korxonani tashkil qilish qatnashchilarning badallari hamda qo‘shma korxona tomonidan banklardan qatnashchilarning badallari hamda qo‘shma korxona tomonidan banklardan olingan kreditlar hisobiga amalga oshiriladi. Bunda O‘zbekiston tomonining ulushi foydali qazilmalar konlarini qidirish, razvedka qilishga ilgari sarflangan xarajatlar hamda ularni qazib chiqarish huquqini qo‘shma korxonaga berish tarzida qo‘shiladi.
 3. Belgilab qo‘yilsinki, quyidagilar qo‘shma korxonaning asosiy vazifalari hisoblanadi:
 Amantaytau va Daugiztau oltin konlarini o‘zlashtirishning tijorat va texnikaviy jihatdan maqsadga muvofiqligini tasdiqlash hamda ulardan tijorat maqsadlarida keng ko‘lamda foydalanishga oid texnikaviy va moliyaviy talablarni belgilash uchun texnik-iqtisodiy asoslash ishlarini tugallash;
 tomonlar texnik-iqtisodiy asoslashni ma’qullanganlaridan keyin mazkur konlardan oltin, kumush va ular bilan birgalikda olinadigan foydali qazilmalarni qazib olish va ishlab chiqarish.
 4. “Amantaytau Goldfilds” qo‘shma korxonasiga quyidagi huquqlar berilsin: 
 shartnomada belgilangan chegaralar doirasida va shartlarda tadqiqotlar hududida 30 yil mobaynida oltin konlarini tadqiq etish, razvedka qilish va qazib chiqarish bo‘yicha mutlaq huquq; 
 oltin konlaridan foydalanishda olingan oltin, kumush va boshqa mahsulotlarni ham chet ellarda, ham O‘zbekiston Respublikasida jahon narxlarida erkin muomaladagi valyutaga sotish; 
 belgilangan tartibda O‘zbekiston Respublikasi va chet el banklarida har qanday valyutada schyotlar ochish, chet el bank schyotlaridan chet valyutasi olish, undan foydalanish; 
 O‘zbekiston Respublikasi qonunchiligiga muvofiq erkin muomaladagi valyutada kreditlar olish va ularni to‘lash, mazkur kreditlarni qo‘shma korxona mulki bilan ta’minlash; 
 O‘zbekiston Respublikasi tashkilotlarida, shuningdek, chet ellarda sug‘urtani amalga oshirish; 
 Ustav sarmoyani AQSh dollarida belgilash. 
 8. O‘zbekiston Respublikasi Moliya vazirligi “Amantaytau Goldfilds” qo‘shma korxonasini yopiq turdagi aksionerlik jamiyati sifatida, O‘zbekiston Respublikasi Tashqi iqtisodiy aloqalar vazirligi esa—qo‘shma korxonani tashqi iqtisodiy faoliyat qatnashchisi sifatida belgilangan tartibda ro‘yxatdan o‘tkazsinlar.
 9. Navoiy viloyati hokimligi qo‘shma korxonaning ishlab chiqarish va ijtimoiy maqsadlardagi obyektlarini qurish uchun belgilangan tartibda yer uchastkalari ajratilishini ta’minlasin.
 10. O‘zbekiston Respublikasi Tashqi ishlar vazirligi qo‘shma korxonaning xorijiy xizmatchilarini ko‘p martalik vizalar bilan ta’minlasin.
 11. Mazkur qarorning bajarilishini nazorat qilish Bosh vazirning tegishli o‘rinbosarlari zimmasiga yuklansin.